
Проект към столична община
ДГ № 167 „Малкият принц“ кандидатсва и спечели проект по Програма за дейността на Съвет по безопасност на движението на децата в София, на тема: Проекти, свързани с осъвременяване на материално-техническата база, изграждане на интерактивни площадки, оборудване на методически кабинети за обучение по БДП.
Тема на проекта: „Пътешествие в страната на пътните знаци“
Времетраене на проекта:  от 01 октомври до 30 ноември 2024 година. 
Провеждане на мероприятието: от 01 октомври до 30 ноември 2024 година. 
 
Резюме на проекта:
Децата на възраст от 3 до 7 години са особено уязвими участници в пътното движение. Осъвременяването на материално-техническата база и създаването на методически кабинет по БДП е от изключителна важност, тъй като безопасността на децата на пътя е приоритет. ДГ № 167 “Малкият принц“ има богат опит в подкрепата на всички инициативи във връзка с БДП, опазване живота на децата и усвояване на правилата за движение по пътищата. 
Проектът предвижда осъвременяване на материално-техническата база и оборудване на методически кабинет за обучение по БДП на децата от 2, 3 и 4 предучилищна група в детската градина, с помощта на който ще се осигури качествено и иновативно обучение по БДП. Целта е създаването на модерна учебна среда, която да отговаря на актуалните изисквания за обучение по БДП. В рамките на проекта ще се проведат обучения, състезания, викторини и други инициативи по БДП. Участие ще вземат 170 деца, като проектът ще включва сътрудничество между учители, родители и външни специалисти. Ще бъдат осигурени нови материали, оборудване и методически пособия, които ще подпомогнат ефективното обучение на децата. Децата ще развият основни умения и навици, които ще им помагат да се справят с различни ситуации на пътя и ще намалят риска от инциденти. Безопасността на движението по пътищата е ключова тема за възпитанието на децата в предучилищна възраст. 
С нарастващата урбанизация и интензивния трафик в градска среда, децата все по-често стават участници в движението. За да се предотвратят инциденти и да се изградят правилни навици за безопасност, е необходимо децата да получават съвременно и адекватно обучение по БДП. Чрез създаването на методически кабинет, ще можем да предоставим на децата възможността да усвоят важни знания и умения, които ще им служат през целия живот. Проектът за осъвременяване на материално-техническата база и оборудване на методически кабинет за обучение по БДП е необходим. Чрез интерактивни методи на обучение, състезания, викторини и кампании, децата ще бъдат по-ангажирани и мотивирани да научат основните правила за безопасността на движението по пътищата. Това ще допринесе за формиране на умения, навици и поведение, които да гарантират безопасността им на пътя.

Чрез този проект, ние ще създадем основата за безопасно поведение на децата на пътя, ще ангажираме родителите и общността в процеса на обучение и ще използваме иновативни методи за обучение, които са доказано ефективни. Подобряването на осведомеността и уменията на децата относно безопасността на движението ще има положителен ефект върху цялата общност и ще допринесе за по-безопасна среда за всички участници в пътното движение.
Цели на проекта:

Основни цели на Програмата е:

· Подобряване на материално-техническата база на детската градина с оборудване, което подпомага интерактивното обучение.

· Осигуряване на съвременно и ефективно обучение по БДП за децата от 2, 3 и 4 възрастови групи;

· Подобряване на обучението по безопасност на движението по пътищата и възпитанието на децата в детската градина;

· Чрез обучение и ефективни образователни дейности да се формира културата на поведение, знания и умения на децата по безопасност на движението;

· Насърчаване на сътрудничеството между деца, учители и родители в процеса на обучение;
· Създаване на устойчиви навици и поведение у децата, които ще допринесат за тяхната безопасност на пътя в дългосрочен план.
Целева група:
· 170 деца от  II, III и IV- та подготвителна група в ДГ 167 „Малкият принц“;
· 12 учители и помощник- възпитатели.
